Euroopa Liidu Teataja L 057 , 27/02/2001 Lk 0003 - 0004



Nõukogu ühine seisukoht, 26. veebruar 2001, millega muudetakse teatavate S. Miloševići ja temaga seotud isikute vastu suunatud eripiirangute säilitamist käsitlevat ühist seisukohta 2000/696/ÜVJP ja tunnistatakse kehtetuks ühine seisukoht 98/725/ÜVJP (2001/155/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 15, ning arvestades järgmist: (1) Ühise seisukohaga 2000/696/ÜVJP [1] säilitati Jugoslaavia Liitvabariigi (JLV) endise presidendi Slobodan Miloševići ja temaga seotud isikute vastu suunatud eripiirangud ja kaotati kõik muud JLV suhtes 1998. aastast kehtestatud sanktsioonid. (2) Oma 22. jaanuari 2001. aasta järeldustes tervitas nõukogu vabu ja õiglasi tingimusi, milles toimusid detsembris Serbias seadusandliku kogu valimised. Valimiste tulemus kinnitab Serbia rahva kindlat otsust jätkata demokraatia kindlustamist oma riigis. (3) Piirangud peaksid seetõttu piirduma JLV endise presidendi Slobodan Miloševići, tema perekonna ja endise Jugoslaavia asjade rahvusvahelises kriminaalkohtus (EJRK) süüdistatavate isikutega. (4) Ühist seisukohta 2000/696/ÜVJP tuleks vastavalt muuta. (5) 14. detsembri 1998. aasta ühine seisukoht 98/725/ÜVJP Jugoslaavia Liitvabariigis sõltumatute massiteabevahendite vastu tegutsevate isikute suhtes võetavate piirangute kohta [2] tuleks tunnistada kehtetuks, ON VASTU VÕTNUD KÄESOLEVA ÜHISE SEISUKOHA: Artikkel 1 Ühist seisukohta 2000/696/ÜVJP muudetakse järgmiselt. 1. Artikkel 1 asendatakse järgmisega: "Artikkel 1 1. Ühise seisukoha 98/240/ÜVJP artiklis 4 ja ühise seisukoha 1999/318/ÜVJP artiklis 1 osutatud viisakeeld piirdub Jugoslaavia Liitvabariigi (JLV) endise presidendi Slobodan Miloševići, tema perekonna ja JLVs elavate EJRKs süüdistatavate isikutega, kes on piiritletud lisas. 2. Erandeid võib teha juhul, kui viisa on vaja väljastada selleks, et süüdistatav saaks ilmuda EJRKsse. 3. Lisas piiritletud isikute loendit ajakohastatakse nõukogu rakendusotsusega." 2. Lisa asendatakse järgmisega: " LISA Artiklis 1 osutatud isikute loend Milošević, Slobodan | JLV endine president, sündinud 20. augustil 1941 | Gajic-Milošević, Milica | minia, sündinud 1970. aastal | Markovic, Mirjana | abikaasa, sündinud 10. juulil 1942 | Milošević, Borislav | vend, sündinud 1936. aastal | Milošević, Marija | tütar, sündinud 1965. aastal | Milošević, Marko | poeg, sündinud 2. juulil 1974 | Milutinovic, Milan | Serbia president, sündinud 19. detsembril 1942 | Ojdanic, Dragoljub | endine kaitseminister, sündinud 1. juunil 1941 | Sainovic, Nikola | endine asepeaminister, sündinud 7. detsembril 1948 | Stojilkovic, Vlajko | endine siseminister, sündinud 1937. aastal | Mrksic, Mile | kohtuasi IT-95–13a, sündinud 20. juulil 1947 | Radic, Miroslav | kohtuasi IT-95–13a, sündinud 1. jaanuaril 1961 | Sljivancanin, Veselin | kohtuasi IT-95–13a, sündinud 13. juunil 1953. | " Artikkel 2 Ühine seisukoht 98/725/ÜVJP tunnistatakse kehtetuks. Artikkel 3 Käesolev ühine seisukoht jõustub selle vastuvõtmise päeval. Artikkel 4 Käesolev ühine seisukoht avaldatakse Euroopa Ühenduste Teatajas. Brüssel, 26. veebruar 2001 Nõukogu nimel eesistuja A. Lindh [1] EÜT L 287, 14.11.2000, lk 1. [2] EÜT L 345, 19.12.1998, lk 1. Ühist seisukohta on muudetud ühise seisukohaga 2000/696/ÜVJP. --------------------------------------------------